ราคาทองคำเปิดตลาดไม่เปลี่ยนแปลง เงินบาทแข็งค่าขึ้น
ราคาทองคำในประเทศเปิดตลาดไม่เปลี่ยนแปลง ทองแท่งขายออก 28,600 บาท ทองรูปพรรณ ขายออก 29,100 บาท
7 ธ.ค. 2564

เมื่อวันที่ 7 ธ.ค. 64 สมาคมค้าทองคำรายงานราคาทองคำประจำวัน เปิดตลาดราคาไม่เปลี่ยนแปลง โดยทองแท่งรับซื้อ 28,500 บาท ขายออก 28,600 บาท ทองรูปพรรณ รับซื้อ 27,985.36 บาท ขายออก 29,100 บาท ขณะที่ภาวะค่าเงินบาทเปิดตลาดเช้านี้อยู่ที่ระดับ 33.82 บาท/ดอลลาร์ แข็งค่าจากเย็นวันศุกร์ที่ปิดตลาดที่ระดับ 33.88-33.90 บาท/ดอลลาร์ นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้เงินบาทแข็งค่าจากช่วงวันหยุดยาว ตลาดยังติดตามสถานการณ์ความรุนแรงของการแพร่ระบาดของโควิดสายพันธุ์โอไมครอน ของทั้งในประเทศและต่างประเทศ ขณะที่คืนนี้ ยังไม่มีตัวเลขทางเศรษฐกิจของสหรัฐฯ ที่สำคัญ ตลาดจึงอยู่ระหว่างการย่อยข่าวเรื่องไวรัสโอไมครอน และทิศทางนโยบายของธนาคารกลางสหรัฐ (เฟด) เป็นหลักนักบริหารเงิน คาดว่าวันนี้เงินบาทจะเคลื่อนไหวในกรอบ 33.75-33.95 บาท/ดอลลาร์